ཟླ་བའི་དཀྱིལ་འཁོར་བསྐྱེད། དེའི་སྟེང་དུ་ཧཱུཾ་ལས་དོན་དམ་བྱང་
ཆུབ་སེམས་ཀྱི་ངོ་བོ་རྡོ་རྗེ་རྩེ་ལྔ་པ་བསྐྱེད་ལ། ཁུ་ཚུར་གཡས་པས་རྡོ་རྗེ་རྩེ་ལྔ་པ་བཟུང་སྟེ།
དེའི་སྙིང་ཁར་བཞག་ལ། ས་མ་ཡ་སཾ་ཧོཿསིད་དྷི་བཛྲ་ཡ་ཐ་སུ་ཁཾ། ཞེས་པའི་དོན་བཤད་ཅིང་
སེམས་བསྐྱེད་པར་བྱའོ། །དེ་ནས་ལས་སྔགས་བཟླས་པའི་སྤོས་ཆུས་སློབ་མའི་སྤྱི་བོར་བསང་
གཏོར་བྱས་ནས་ནད་གདོན་སྡིག་སྒྲིབ་ཐམས་ཅད་སྦྱངས་པར་བསམ་ཞིང་། སྤོས་ཆུས་བརླན་
པའི་ལག་པས་སློབ་མའི་སྙིང་ཁར་བྱུགས་ལ། རྡོ་རྗེ་རྩེ་ལྔ་པ་རྒྱ་གྲམ་དུ་བྱས་ཤིང༌། ཨོྃ་བཛྲ་
-184-

སྔགས་ལ་འཇུག་པའི་སྒོ་ལས། ཐམས་ཅད་གསང་བའི་ཆོས་སྐོར་བཞུགས།
རཀྵ། ཞེས་བཟླས་པས་སྲུང་བ་བྱས་པ་ལ། མེ་ཏོག་ལ་སོགས་པ་ཉེར་སྤྱོད་ལྔས་མཆོད་པར་
བྱའོ། །དེ་ནས་གཞོན་ནུ་མས་བཀལ་བའི་སྐུད་པ་ལུས་ཚད་དང་མཉམ་པ་སུམ་སྒྲིལ་དུ་བྱས་
པའི་དཀྱིལ་དང༌། གཡས་གཡོན་དུ་མདུད་པ་གསུམ་དང་ལྡན་པ་ལ་སྲུང་བའི་སྔགས་བཏབ་
ནས། སློབ་མའི་དཔུང་པ་གཡས་པ་ལ་བཅིངས་ཏེ་ཡིད་མཉམ་པར་བཞག་པས་སྔགས། བཛྲ་
ཞེས་བཟླས་ཤིང་སྤོས་ཆུས་བརླན་པའི་ལག་པས་སྔར་ལྟར་རྡོ་རྗེ་རྒྱ་གྲམ་བྱས་ཏེ་
རཀྵ་ཧཾ།
བསྲུང་བ་བྱའོ། །
དེ་ནས་སློབ་མ་བྱང་ཕྱོགས་སུ་ཁ་བལྟས་ཤིང་ཐལ་མོ་སྦྱར་ཏེ་འཁོད་པ་ལ། གོ་རིམ་
བཞིན་སོ་ཤིང་སྦྱིན་པར་བྱའོ། །དེ་ཡང་ཨུ་དུམ་ཝཱ་རའམ། ཨ་ཤྭ་ཐའམ། འོ་མ་ཅན་གྱི་ཤིང་གི་
རིགས་ཅན། སྦོམ་ཕྲ་སྙོམས་པ། མ་གས་པ། སྲིད་དུ་སོར་བཅུ་གཉིས་པའམ། སོར་བརྒྱད་པ་
སྤོས་ཆུས་བཀྲུས་པ། ཧཱུཾ་བཟླས་པའི་དྲི་བཟང་གིས་བྱུགས་ཤིང་བདུག་སྤོས་བདུགས་ལ། མགོ་
བོ་ལ་མེ་ཏོག་གི་ཕྲེང་སྐུད་བཅིངས་པ་སློབ་མ། ཁ་ཤར་དུ་བལྟས་ནས་འཛིན་དུ་བཅུག་ལ་ཅང་
མི་སྨྲ་བར་སོ་ཤིང་གི་རྩེ་མོས་སོ་དྲུད་ཅིང༌། ཅུང་ཟད་ཟོས་ནས་ཆེད་དུ་འཛུགས་པའི་རེ་བ་ལ་མི་
ལྟོས་པར། དྲིའི་དཀྱིལ་འཁོར་གྱི་དྲུང་དུ་དོར་བས་ཕྱོགས་བཞིར་བལྟས་ན་དེ་བཞིན་གཤེགས་
པ་བཞིའི་དངོས་གྲུབ། སྟེང་དུ་རིག་འཛིན། འོག་ཏུ་ས་འགོག་འགྲུབ་བོ་ཞེས་བཤད་དོ། །དེ་
ནས་སློབ་མ་རྣམས་ཁ་ཤར་རམ། བྱང་དུ་བལྟས་ཏེ། ཙོག་པུར་འདུག་ལ། པུས་མོ་གདངས་ཏེ་
ཕྱིར་བསྟན་པ། ལག་པ་གཉིས་དེའི་བར་དུ་བཞག་ལ། སྒྲ་དང་དབུ་བ་མེད་པའི་ཆུ་གཙང་
བླངས་ཏེ། གཡས་པའི་སོར་མོ་ལག་མཐིལ་དུ་ཟེ་འབྲུ་ལྟར་བྱས་པས་ཆུ་དེ་ནས་བླངས་ནས་ཁ་
དང༌། རྣ་བ་གཉིས་དང་། མིག་གཉིས་དང། དཔུང་པ་དང༌། སྤྱི་བོ་དང༌། ལྟེ་བ་ལ་ལན་གཉིས་
དང་གསུམ་ལ་སོགས་པས་ཉེ་རེག་བྱས་ནས་ཆུ་ཧུབ་གསུམ་འཐུངས་ཏེ་ལག་པ་གཡས་ཀྱིས་
མཆུ་ལ་ལན་གཉིས་སུ་ཕྱིས་ཏེ།
གྲལ་རིམ་བཞིན་འཁོད་པ་ལ་རེ་རེ་ལ་ཡང་ལས་སྔགས་
-185-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བཟླས་པའི་སྤོས་ཆུ་ཁྱོར་བ་གསུམ་མམ། བདུན་བླུད་དེ། སློབ་མ་རྣམས་ལངས་ནས་དཀྱིལ་
།དེ་ནས་ལས་སྔགས་ཀྱིས་
འཁོར་གྱི་ཁང་པའི་ཕྱི་རོལ་ཏུ་ཁ་ལེགས་པར་བཀྲུ་བར་བྱའོ།
བཟླས་པའི་ཀུ་ཤའི་སྔས་སྟན་བྱིན་ཏེ་སློབ་མ་མཆོག་རྣམས་ལ། བདག་ཉིད་ཆེན་པོ་ཁྱེད་རྣམས་
ཀྱིས། །རྙེད་པ་མཉམ་མེད་དེ་རིང་རྙེད། །གང་ཕྱིར་རྒྱལ་བ་སྲས་བཅས་པ། །བདག་ཉིད་ཆེན་པོ་
ཀུན་གྱིས་ནི། །བསྟན་པ་འདི་ལ་ཁྱེད་རྣམས་ཀུན། །ཡོངས་སུ་བཟུང་སྟེ་སྐྱེ་བཞིན་པས། །གང་
ཕྱིར་ཁྱེད་རྣམས་ཐེག་ཆེན་ལ། །སང་ནི་རབ་ཏུ་སྐྱེ་བར་འགྱུར། །ཐེག་པ་ཆེན་པོ་ཆེར་འབྱུང་
བའི། །ལམ་མཆོག་འདི་ནི་དཔལ་དང་ལྡན། །ཁྱེད་རྣམས་དེར་ནི་དོང་བས་ན། །རང་བྱུང་སྐལ་
པ་ཆེན་པོ་པ། །འཇིག་རྟེན་ཐམས་ཅད་མཁྱེན་པ་ཡི། །དེ་བཞིན་གཤེགས་པ་རྣམས་སུ་འགྱུར། །
ཡོད་དང་མེད་ལས་རྣམ་པར་འདས། །ནམ་མཁའ་བཞིན་དུ་དྲི་མ་མེད། །ཟབ་མོ་རྟོག་གེ་
ཐམས་ཅད་ཀྱིས། །རབ་ཏུ་མི་རྟོགས་གནས་མེད་པ། །སྤྲོས་པ་ཀུན་དང་བྲལ་བ་སྟེ། །རྨོངས་པ་
རྣམས་ཀྱིས་རྣམ་པར་སྤྲོས། །ལས་དང་བྱ་བ་ལ་སོགས་བྲལ། །བདེན་པ་གཉིས་ལ་གནས་པ་
ཡི། །ཐེག་པ་རབ་ཀྱི་མཆོག་འདི་ཡི། །ཚུལ་ལ་གནས་ན་ཐོབ་པར་འགྱུར། །ཞེས་བརྗོད་ནས།
དེ་རྣམས་ཀྱི་དོན་ཡང་ངེས་པར་བྱའོ། །དེ་ནས་ནང་དུ་འོངས་ཏེ་སྔར་ལྟར་མཉེས་པར་འགྱུར་
བའི་མཆོད་པ་སྔོན་དུ་འགྲོ་བས་དྲིའི་དཀྱིལ་འཁོར་གྱི་ལྷ་རྣམས། ཨོཾ་ཁྱེད་ཀྱིས་སེམས་ཅན་དོན་
ཀུན་མཛད། །ཅེས་པ་ལ་སོགས་པས། ཆོ་ག་བཞིན་གཤེགས་སུ་གསོལ་ནས། དཀྱིལ་འཁོར་
གྱི་ས་གཞིའི་ནང་དུ་སློབ་དཔོན་རང་ཉིད་ཀྱི་བྱང་ཤར་ལྟ་བུར་ཀུ་ཤ་བཏིང་བའི་ས་གཞི་ལ་སློབ་
མ་རྣམས་ཤར་ཕྱོགས་སུ་སྔས་བསྟན་ཏེ། སེང་གེའི་ཉལ་སྟབས་ཀྱིས་ཉལ་དུ་གཞུག་གོ། དེ་
ནས་ནངས་པར་རྨི་ལམ་བཟང་ངན་དྲིས་ཏེ། ངན་ན་བའི་མར་ལ་ཞི་བའི་སྲེག་བླུགས་བརྒྱ་རྩ་
བྱ་ཞིང༌། སྟོང་པ་ཉིད་ཀྱི་དོན་སྒོམ་དུ་གཞུག་པར་བྱའོ། །སྟ་གོན་བཤད་ཟིན་ཏོ།།
དངོས་གཞིའི་ཆོ་ག་ལ། དཀྱིལ་འཁོར་སྒྲུབ་པ་ནི། དེ་ནས་དཔོན་སློབ་རྣམས་ལ་ལས་
།།
-186-

སྔགས་ལ་འཇུག་པའི་སྒོ་ལས། ཐམས་ཅད་གསང་བའི་ཆོས་སྐོར་བཞག
བཞུགས། ༤༨༽
སྔགས་བཟླས་པའི་སྤོས་ཆུས་བསང་གཏོར་བྱས་ཤིང་འཐུངས་ནས་ཁ་ལག་བཀྲུས་ཏེ། གོས་
གཙང་མ་གྱོན་ཞིང༌། རྒྱན་གྱིས་སྤྲས་ནས་མཚན་མོ་སྣང་གསལ་སྦར་མའི་ཉིན་མོ་དད་པ་མེད་
པས་མི་མཐོང་བར་བྱས་ནས། བཛྲ་སཏྭ། ཞེས་པས། བདག་ཉིད་སྐད་ཅིག་གིས་འཁོར་ལོས་
སྒྱུར་བ་རྡོ་རྗེ་སེམས་དཔར་བསྐྱེད་ལ། བཛྲ་ཀརྨཱ། ཞེས་པས་སྒྲུབ་གཡོག་ལས་ཀྱི་རྡོ་རྗེར་
བསྐྱེད་དེ་ཚོན་སྣ་ལྔའི་ལས་ཐིག་དང༌། ཡེ་ཤེས་ཀྱི་ཐིག་རིང་ཐུང་དཀྱིལ་འཁོར་གྱི་ཉིས་འགྱུར་
སྦོམས་སུ་སྒོའི་ཉི་ཤུ་ཆའམ། དཀྱིལ་འཁོར་ལ་འཚམ་པ་སྒྲིལ་ལེགས་པ་ཤིན་ཏུ་དྲི་ཞིམ་པས་
བསྒོས་པ། གཞན་དུ་མ་སྤྱད་པས་གསར་པ་དང་། རྡུལ་ཚོན་རིན་པོ་ཆེ་སྣ་ལྔའི་ཕྱེ་མའམ།
འབྲས་ས་ལུ་ལ་སོགས་པའི་ཕྱེ་མའམ། རྡོ་རྒྱུས་ལ་སོགས་པའི་ཕྱེ་མའམ། སྤོས་ལ་སོགས་
པའི་ཕྱེ་མ་ཁ་དོག་ལྔས་བསྒྱུར་བའི་དཀར་པོ་ༀ་ལས་རྣམ་སྣང་། སྔོན་པོ་ཧཱུཾ་ལས་མི་བསྐྱོད་པ།
སེར་པོ་ཏཱཾ་ལས་རིན་འབྱུང༌། དམར་པོ་ཧྲཱིཿལས་འོད་དཔག་མེད། ལྗང་ཁུ་ཨཱ་ལས་དོན་ཡོད་གྲུབ་
པར་བསྐྱེད་ནས། མིག་གཉིས་སུ་ཨི་ཨཱི་ལས་ཟླ་བ་དང་ཉི་མ་བསམས་ཏེ། དེའི་འོད་ཟེར་སྤྲོས་
པས་སྟ་གོན་གྱི་ལྷའི་ཐུགས་ཀ་ནས་ཡེ་ཤེས་ཀྱི་ཐིག་ཚོན་བཀུག་ནས་དེ་རྣམས་ལ་ཐིམ་པས་
ཡེ་ཤེས་ཀྱི་ཐིག་ཚོན་དུ་གྱུར་པར་བསམ་ཞིང་། མིག་རྫི་མ་དགུག་ཅིང་འདྲེན་པ་འབར་བའི་སྟ་
སྟངས་བྱའོ། །དེ་ནས་དང་པོར་ཐིག་སྐད་ལ་ལས་སྔགས་བཟླ་ཞིང་སོ་སོར་བསྒྲིལ། དེ་ནས།
ཨོཾ་ཨ་ནྱི་ནྱ། ཞེས་པ་ནས། སརྦ་དྷརྨཱ་བཛྲ་སཏྭ་ཧཱུཾ། ཞེས་ཟློས་ཤིང་གཅིག་ཏུ་སྒྲིལ་བ་དྲི་བཟང་
གི་སྣོད་དུ་བཞག་པ་ལ། ཨོཾ་བཛྲ་ས་མ་ཡ་སུ་ཏྲཾ་མ་ཏི་ཀྲ་མ་ཧཱུཾ། ཞེས་བརྒྱ་རྩ་བཟླས་ཏེ། དྲི་དང༌།
མེ་ཏོག་དང༌། བདུག་སྤོས་ཀྱིས་ཆོག་བཞིན་མཆོད་དོ། །དཀྱིལ་འཁོར་གྱི་གནས་ཕྱག་དར་
བྱས་ལ། དྲི་བཟང་གིས་བྱུག་ཅིང་བསང་གཏོར་བྱས་ནས་མེ་ཏོག་སིལ་མ་གཏོར་ཏེ། མདུན་གྱི་
ནམ་མཁར་དཀོན་མཆོག་དང་། དཀྱིལ་འཁོར་གྱི་ལྷ་ཐམ་ཅད་བསམས་ལ། ཕྱག་བྱས་ནས་
ཉེར་སྤྱོད་ལྔ་དང་། སྒེག་སོགས་བརྒྱད་ཀྱིས་མཆོད་དེ། སའི་ཕྱོགས་ཆ་མཉམ་པ་ལ་རྟགས་
-187-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བཏབ་པ་ན། སློབ་དཔོན་ནུབ་ཏུ་གནས་ཤིང་ཤར་དུ་བལྟས་ཏེ། གཡོན་པའི་ཁུ་ཚུར་གྱིས་ཐིག་
སྐུད་ལྟེ་བར་བཟུང་ནས་རྩེ་མོ་ལས་སློབ་ལ་གཏད་དེ། མཐེབ་སྲིན་གྱིས་ཐིག་སྐུད་བཟུང་ནས་
ནམ་མཁའ་ལ་བཏབ་སྟེ་ཡེ་ཤེས་ཐིག་གོ།
དེ་ནས་ལས་ཐིག་དྲི་བཟང་དང་བཅས་པའི་ཐིག་གཅལ་ནས་ཕྱུང་སྟེ། སྔར་ལྟར་ཚངས་
ཐིག་གཉིས་གདབ། དེ་ནས་སློབ་དཔོན་སྐོར་ཕྱོགས་ཀྱིས་མེར་གནས་ལ་ཤར་ཐིག་གདབ། དེ་
ནས་དབང་ལྡན་དུ་སོང་ནས་བྱང་ཐིག་གདབ། དེ་ནས་བདེན་བྲལ་དུ་སོང་ནས་ལྷོ་ཐིག་གདབ།
སླར་ཡང་མེར་སོང་ནས་རླུང་མཚམས་སུ་ཐིག་གདབ། དེ་ནས་བདེན་བྲལ་དུ་སོང་ནས་དབང་
ལྡན་མཚམས་སུ་ཐིག་གདབ་བོ། །དེ་ལ་དང་པོར་ཤར་ནུབ་ཚངས་ཐིག་གདབ། །དེ་ལས་རྩ་
ཐིག་དགུ་ཆར་བགོ། ལྔ་ཡིས་བདུན་ནས་གཉིས་པ་བཙལ། །རྩ་ཐིག་ཕྱེད་ཀྱིས་རྩ་ཐིག་གི།
སྟེང་ནས་མཚམས་བཞིར་ཟུར་ཐིག་བཙལ། །དཀྱིལ་འཁོར་དགུ་ཆ་སྒོ་ཡིན་ཏེ། །སྒོ་ཁྱུད་སྒོ་ཡི་
ཚད་ཡིན་ནོ། །འགྲམ་དང་ལོགས་ཀྱང་དེ་ཡི་ཕྱེད། །ལེགས་གཉིས་རྩེ་མོ་ཐིག་གིས་སྦྲེལ། །ཟུར་
ཐིག་ནས་བརྩམས་གོ་རིམ་བཞིན། །གཅིག་ཐིག་ཆ་ཕྲན་གཅིག་གིས་བསྐོར། །རྩིག་པའི་
ལོགས་སུ་འདོད་སྣམ་ནས། །རྩིག་ལོགས་ཀ་བ་ཆ་ཕྲན་གཅིག། རྟ་བབས་དཔངས་སུ་སྒོ་ཚད་
གཅིག། ཕྱེད་གཉིས་ཕྱེད་གཅིག་སྣམ་བུའི་ལངས། །ངོས་ལ་དང་པོ་ཀ་རྩེ་མཉམ། །གཉིས་བར་
གཉིས་འགྲིབ་ལྷག་མ་གཉིས། །མས་རིམ་བཞི་ཆ་ཕྱེད་ཉིད་འཕེལ། །ཧར་མི་རྡོ་རྗེའི་རྩེ་མོ་ཅན། །
རྩ་ནང་ཆ་ཆེན་ཕྱེད་གསུམ་དང་། །དེ་ནང་ཆ་ཕྲན་གཅིག་ནས་བསྐོར། །རྩ་ནང་ཕྱེད་དང་དེ་ནང་
གི། ཆ་ཕྲན་གཅིག་ནས་ཟླུམ་བསྐོར་བྱ། །སྒོ་དང་སྒོ་ཁྱུད་ཐམས་ཅད་ནི། །མཚན་མས་ཕྱོགས་
རེར་ཐིག་གཉིས་བཏབ། །དེ་ནི་དཀྱིལ་འཁོར་ནང་ཐིག་གོ། དཀྱིལ་འཁོར་ཕྱི་མའི་ཆ་ཆེན་
གཉིས། །ཆ་ནི་ལྔ་ལྔར་བགོས་པ་ཡི། །མཐའ་མ་སྤངས་པ་གྲུ་བཞིར་གསིལ། །ཟུར་གྱི་རེ་མིག་
རྣམས་ལ་ནི། །ལྷ་གནས་སྤངས་པ་སྐལ་བཟང་ཐིག། ཟུར་ནས་ཆ་ཕྲན་རེ་རེ་དང༌། །གསུམ་
-188-

སྔགས་ལ་འཇུག་པའི་སྒོ་ལས། ཐམས་ཅད་གསང་བའི་ཆོས་སྐོར་བཞུགས། ༤༨༽
བཞི་བཞི་ནས་ཟླུམ་བསྐོར་བྱ། །དེ་ནས་ཁྱད་པར་རྡོ་རྗེ་ཁུ་ཚུར་ཁ་གྱེན་དུ་བསྟན་ནས་མཛུབ་མོ་
གཉིས་ཕན་ཚུན་དུ་ལོགས་ཀྱི་རྩེ་མོ་སྦྱར་ཏེ། ཚོན་ལ་ཕྱོགས་ཤིང་ཡེ་ཤེས་ཀྱི་ཚོན་རྣམས་འབར་
བའི་ལྟ་བས་བཀུག་ལ་རྩེ་མོ་རེག་ཅིང། །ༀ་བཛྲ་ཙི་ཏྲ་ས་མ་ཡ་ཧཱུཾ། ཞེས་པ་ཚོན་རྣམས་ལ་
ལན་གསུམ་བཟླས་ཏེ། རྡོ་རྗེ་དྲིལ་བུ་བྱིན་གྱིས་བརླབས་ནས་མེ་ལྟ་འབར་བའི་དམ་ཚིག་གི་
ཕྱག་རྒྱ་བཅས་ལ། ཧི་ཞེས་པས་འོད་འབར་བར་སྦར་བར་བྱའོ། །དེ་ནས་རྣམ་སྣང་ལ་སོགས་
པའི་ང་རྒྱལ་འཛིན་པས་ཚོན་རྣམས་ནང་ཉིད་ནས་དགྱེ་བར་བྱ་སྟེ། དེ་ཡང་ཚོན་དཀར་པོ་དབང་
ལྡན་ནས་བླངས་ལ། འདི་ནི་ཆོས་དབྱིངས་དག་པ་སྟེ། །སེམས་ཅན་ཁམས་ནི་རྣམ་པར་སྦྱོང་། །
འདི་ནི་བདག་ཉིད་དེ་བཞིན་གཤེགས། །ཉེས་པ་ཐམས་ཅད་རྣམ་པར་སྤངས། །ཞེས་བསམས་
ནས་རྡོ་རྗེ་ཁུ་ཚུར་རམ། ལྕགས་ཀྱུའི་ཕྱག་རྒྱའམ། སྣོད་ཀྱི་ཕྱག་རྒྱའམ། རིག་བྱེད་འདོན་པའི་
ཕྱག་རྒྱས་མཚོན་རྩི་བླངས་ལ། ཚོན་སྔགས་དེ་ཉིད་བཟླས་ཤིང་རྩིག་པ་རྣམས་ནང་ནས་རིམ་
པ་བཞིན་དཀར་པོ། སེར་པོ། དམར་པོ། ལྗང་ཁུ། སྔོན་པོ་རྣམས་གཡས་སྐོར་གྱིས་སྙོམས་ལ
མ་འདྲེས་པ་བར་ཆད་མེད་པར་བྲི་ཞིང༌། ཁྱམས་རྣམས་ཤར་སྔོ། ལྷོ་སེར། ནུབ་དམར། བྱང་
ལྗང་བ་ནང་གི་རྡོ་རྗེ་ཕྲེང་བ་གཞི་སྔོན་པོ་ལ་རྡོ་རྗེ་དཀར་པོ། ཀ་རྒྱན་གཞི་སྔོན་པོ་ལ། ཤར་དུ་རྡོ་
རྗེ་སྔོན་པོ། ལྷོར་རིན་ཆེན་སེར་པོ། ནུབ་ཏུ་པད་མ་དམར་པོ། བྱང་དུ་སྣ་ཚོགས་རྡོ་རྗེས་མཚན་
པ། སྟེགས་བུ་དམར་པོ། དྲ་བ་དྲ་ཕྱེད་གཞི་ནག་པོ་ལ་མུ་ཏིག་གི་ཕྲེང་བ་ནོར་བུས་དབུས་ན་
མཛེས་པ་བྲིའོ། །ནང་ནས་ཟླ་ཕྱེད་རྡོ་རྗེ་ལ་སོགས་པ་དང༌། མཚམས་ན་དྲིལ་བུ་དང༌། བ་དན་
དང་། རྔ་ཡབ་དང་། དར་དཔྱངས་དང་། གོས་ཟུང་ལ་སོགས་པས་མཛེས་པ། རྩིག་པའི་གྲྭ།
ནང་རྣམས་སུ་ཟླ་ཕྱེད་རྡོ་རྗེས་མཛེས་པ། རྟ་བབས་ཀྱི་སྣམ་བུ་དང་པོ་སྔོན་པོ། གཉིས་པ་དང༌།
གསུམ་པ་ཕྱོགས་མདོག། བྱ་འདབ་ཅན་གྱི་ཧར་མི་མཛེས་ཚོན། ཕྱི་རོལ་རྡོ་རྗེའི་ར་བ་གཞི་
དཀར་པོ་ལ་རྡོ་རྗེ་ནག་པོའམ། དེ་ལས་ལྡོག་པ་མེ་རིས་དམར་པོ་ལ་རི་མོ་ནག་པའམ། སྣ་
-189-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཚོགས་པ། སའི་ཁོར་ཡུག་སེར་པོ། ཆུའི་ཁོར་ཡུག་དཀར་པོ་ལ་སྔོན་པོའི་ཆུ་རིས་ཅན་བྲིའོ། །དེ་
ནས་ལྷ་སོ་སོའི་སྔགས་བརྗོད་ཅིང༌། མངོན་རྟོགས་རྒྱས་བསྡུས་གང་ཡིན་གྱི་སྐུའམ། ཕྱག་
རྒྱའམ། ས་བོན་ནམ། ཐིག་ལེའི་བརྡ་ལ་སོགས་པ་བཞག་པའམ། བྲི་བར་བྱའོ། །དེའི་ཚེ་ཐིག
ཚོན་ལ་འགོམ་དགོས་ན། ཨོཾ་བཛྲ་བེ་ག་ཀྲ་མ་ཧཱུཾ། ཞེས་བརྗོད་དེ། ཡིད་ཀྱིས་ཐིག་ཚོན་བཏེགས་
ལ། འོག་ནས་འཛུལ་བར་བསམ་མོ། །གལ་ཏེ་དཀྱིལ་འཁོར་ཆེ་བས་ཀ་བ་དང༌། རྡོ་དང༌།
རྩིག་པ་ལ་སོགས་པར་ཐུག་ན། ལས་སྔགས་ཀྱིས་བསང་སྦྱང་བྱས་ལ། དེ་དག་ཏུ་ཡང་ལྷ་
མཚན་བྲི་བར་བྱ་ཞིང་། སྙིང་པོའི་དཀྱིལ་འཁོར་དུ་ནི་སྐྱོན་དེ་དག་ནམ་ཡང་མེད་པར་བྱས་ནས་
དཀྱིལ་འཁོར་ཡོངས་སུ་རྫོགས་པར་བྲི་བར་བྱའོ། །དེ་ནས་རྩ་བའི་དཀྱིལ་འཁོར་ལས་མདུན་
ནམ། བྱང་ཤར་དུ་སློབ་མ་དབང་བསྐུར་བའི་ཁྲུས་སའི་དཀྱིལ་འཁོར་གྲུ་བཞི་པ། སྒོ་བཞི་པ།
རྩིག་པ་དཀར་པོ་ཅན། དབུས་སུ་ཚོན་སྣ་ལྔའམ། དཀར་པོས་པད་མ་འདབ་བརྒྱད་གེ་སར་དང་
བཅས་པ། དེའི་ལྟེ་བར་སྣ་ཚོགས་རྡོ་རྗེ་འོད་ཟེར་འཕྲོ་བས་བསྐོར་བ། ཤར་དུ་ཆོས་ཀྱི་འཁོར་
ལོ་དཀར་པོ་རྩིབས་བརྒྱད་དམ། བཅུ་གཉིས་དང༌། རིན་ཆེན་གྱིས་བསྐོར་བ། ལྷོར་རིན་ཆེན་
སེར་པོ། ནུབ་ཏུ་པད་མ་དཀར་དམར། བྱ